有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如2011年出嘅《templerun》就係噉。